Official Journal L 127 , 29/04/2004 P. 0007 - 0009



Ir-Regolament tal-Kunsill (KE) Nru 823/2004 tas-26 ta' April 2004 li jemenda r-Regolament (KE) Nru 2604/2000 li jimponi dazju determinat ta' l-anti-dumping fuq ċertu polyethylene terephthalate li joriġina, fost l-oħrajn, fit-Tajlandja IL-KUNSILL TA' L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, Wara li kkunsidra r-Regolamnet tal-Kummissjoni (KE) Nru 384/96 tat-22 ta' Diċembru 1995 dwar il-protezzjoni ta' l-anti-dumping minn pajjiżi li mhux Membri tal-Komunità Ewropea [1] (minn hawn ‘l isfel msemmi bħala "ir-Regolament bażiku"), u b'mod partikolari l-Artikolu 11(4) tiegħu, Wara li kkunsidra l-proposta ppreżentata mill-Kummissjoni wara li kkonsultat il-Kumitat ta' Konsultazzjoni, Billi: A. IL-MIŻURI FIS-SEĦĦ BĦALISSA (1) Il-miżuri li huma fis-seħħ bħalissa huma dazji determinati fuq l-anti-dumping imposti permezz tar-Regolament (KE) Nru 2604/2000 [2], u għalhekk l-importazzjoni lejn il-Komunità ta' ċertu polyethylene terephthalate (hawn ‘l isfel imsemmi bħala "il-prodott konċernat") li jorġina fit-Tajlandja huwa suġġett għal dazju taħt il-forma ta' ammont speċifiku ta' EUR 83,2 kull tunnellata metrika. Skond l-istess Regolament, dazji fuq l-anti-dumping huma wkoll imposti fuq l-importazzjoni tal-prodott konċernat mill-Indja, mill-Indoneżja, mill-Malasja, mir-Repubblika tal-Korea u mit-Tajwan. (2) Għandu jiġi nnotat li oġġetti importati mit-Tajlandja huma wkoll suġġetti għal dazju kompensatorju determinat ta' EUR 49,1 kull tunnellata metrika, impost bir-Regolament (KE) Nru 2603/2000 [3]. Dazji kompensatorji huma imposti wkoll fuq importazzjoni mill-Indja u mill-Malasja. B. L-INVESTIGAZZJONI ATTWALI 1. It-talba għal reviżjoni (3) Il-Kummissjoni sussegwentement irċiviet talba biex tibda reviżjoni fuq bażi ta' "l-esportatur il-ġdid" fir-Regolament (KE) Nru 2604/2000, skond l-Artikolu 11(4) tar-Regolament bażiku, mill-produttur Tajlandiż Indo Pet (Thailand) Ltd (Indo Pet). Din il-kumpannija stqarret li m'għandiex x'taqsam ma' produtturi oħra fit-Tajlandja li jesportaw u li huma suġġetti għall-miżuri ta' l-anti-dumping fis-seħħ bħalissa fir-rigward tal-prodott konċernat. Barra minhekk, l-istess kumpannija qegħda tistqarr li hija qatt ma esportat il-prodott konċernat matul il-perjodu ta' l-ewwel investigazzjoni (jiġifieri mill-1ta' Ottubru 1998 sat-30 ta' Settembru 1999), imma hija esportat lejn il-Komunità Ewropea il-prodott konċernat wara dan il-perjodu biss. (4) Għandu jiġi nnotat li l-Kummissjoni fl-istess ħin irċeviet mill-istess produttur Tajlandiż, talba biex tiġi mgħaġġla ir-reviżjoni tar-Regolament (KE) Nru 2603/2000. Dan il-proċess parallelu jaqa' taħt Regolament tal-Kunsill ieħor. 2. Bidu tar-reviżjoni dwar "l-esportatur il-ġdid" (5) Il-Kummissjoni eżaminat ix-xiehda mogħtija mill-produttur ta' l-esportazzjoni Tajlandiż konċernat u kkunsidrat li hemm raġunijiet biżżejjed biex tibda r-reviżjoni skond l-Artikolu 11(4) tar-Regolament bażiku. Wara konsultazzjoni mal-Kumitat ta' Konsultazzjoni u wara li l-industrija fil-Komunità ingħatat l-opportunita' li tagħti l-idejat tagħha, il-Kummissjoni tat bidu, skond ir-Regolament (KE) Nru 1292/2003, għar-reviżjoni tar-Regolament (KE) Nru 2604/2000 fir-rigward ta' Indo Pet u għalhekk, bdiet l-investigazzjoni tagħha. (6) Skond ir-regolament li bih ingħatat bidu għar-reviżjoni, id-dazju ta' l-anti-dumping' bir-Regolament (KE) Nru 2604/2000 fir-rigward ta' l-importazzjoni tal-prodott konċernat fabbrikat mill-kumpannija konċernata, ġie mħassar Fl-istess waqt, skond l-Artikolu 14(5) tar-Regolament bażiku, l-awtoritajiet tad-dwana ġew ordnati li jieħdu il-passi neċessarji biex jirreġistraw dawn l-oggetti importati. 3. Il-prodott konċernat (7) Il-prodott konċernat li jaqa' taħt din ir-reviżjoni huwa l-istess wieħed li dwaru saret l-ewwel investigazzjoni, jiġifieri polyethylene terephthalate (Indo Pet) b'ko-effiċjent ta' viskosita' ta' 78 ml/g jew aktar, skond id-DIN (Deutsche Industrienorm) 53728. Bħalissa, il-prodott huwa kklassifikat taħt kodiċi CN 39076020. 4. Il-partijiet konċernati (8) Il-Kummissjoni uffiċjalment avżat lill-kumpannija konċernata u r-rappreżentanti tal-pajjiż esportatur li ngħatat bidu tar-reviżjoni. Barra minhekk, il-Kummissjoni tat l-opportunità lill-partijiet oħra direttament konċernati biex jagħtu l-opinjoni tagħhom bil-kitba u li jagħmlu talba għal seduta. Madanakollu, din t-talba qatt ma saret lill-Kummissjoni. (9) Il-Kummissjoni bagħtet wkoll kwestjonarju lill-kumpannija konċernata u rċiviet risposta fit-teminu perentorju. Il-Kummissjoni fittxet u ivverifikat l-informazzjoni kollha li dehrilha hija neċessarja biex tiddetermina il-livell ta' dumping u għamlet żjara ta' verifikazzjoni fis-sit tal-kumpannija konċernata. 5. Il-perjodu ta' l-investigazzjoni (10) L-investigazzjoni dwar d-dumping ikopri l-perjodu bejn l-1 ta' Jannar 2002 u l-31 ta' Marzu 2003 (il-perjodu ta' l-investigazzjoni, jew IP). 6. Il-metodoloġija (11) L-istess metodoloġija użata fl-ewwel investigazzjoni, kienet applikata għal din l-investigazzjoni. C. L-ISKOP TAR-REVIŻJONI (12) Minħabba li fit-talba għar-reviżjoni ta' l-investigazzjoni ma saret l-ebda talba għal reviżjoni tal-konklużjonijiet ta' l-ewwel investigazzjoni, ir-reviżjoni kienet limitata għad-dumping. D. RIŻULTAT TA' L-INVESTIGAZZJONI (13) L-investigazzjoni kkonfermat li l-kumpannija konċernata ma esportatx il-prodott matul l-perjodu ta' l-ewwel investigazzjoni u hija bdiet tesporta lejn il-Komunità wara li għalqet l-ewwel investigazzjoni. (14) Aktar minhekk, skond l-evidenza fid-dokumenti, Indo Pet b'mod sodisfaċenti uriet li ma kelliex kuntatti kemm diretti jew indiretti ma' produtturi oħra mit-Tajlandja li jesportaw u li huma suġġetti għall-miżuri ta' l-anti-dumping fis-seħħ bħalissa fuq il-prodott konċernat. (15) Madankollu, f'dan l-isfond, għandu jiġi nnotat li l-esportatur konċernat, kellu relazzjoni ma' produttur-esportatur ieħor li jinstab fl-Indoneżja u li, kif msemmi aktar ‘l fuq, huwa suġġett għad-dazji ta' l-anti-dumping fuq l-importazzjoni lejn il-Komunità ta' l-istess prodott. Mill-investigazzjoni rriżultat li fil-IP ta' issa, l-esportatur tal-prodott mill-Indoneżja stabilixxa fabbrika fit-Tajlandja u sar l-egħjun uniku għall-provvista tal-materja prima u prodotti essenzali użati fil-produzzjoni tal-prodott konċernat. Il-materja prima tirraprezenta madwar 90 % ta' l-infiq totali biex jiġi fabbrikat il-prodott konċernat. (16) Il-Kummissjoni eżaminat jekk il-kwantitajiet esportati mill-produttur fit-Tajlandja u l-prezzijiet li jikkorrispondi humiex sinifikanti biżżejjed biex ikunu rappreżentazzjoni bażika ħalli ssir stima jekk hemmx dumping jew le. (17) Matul l-investigazzjoni, instab illi matul il-perjodu ta' l-investigazzjoni, kien registrat li saru żewġ operazzjonijiet ta' bejgħ biss lejn il-Komunità, għal volum rispettiv ta' 40 u 20 tunnellata metrika. Dawn iż-żewġ operazzjonijiet ta' bejgħ jirrapreżentaw, fl-istess perjodu, 0,1 % tal-bejgħ totali tal-kumpannija u 0,4 % ta' l-esportazzjoni totali. (18) Dawn l-operazzjonijiet ta' bejgħ saru matul Frar u Marzu, jiġifieri ftit qabel ma' Indo Pet għamel l-ewwel kuntatt mal-Kummissjoni in vista li ssir talba għal reviżjoni bħala esportatur ġdid. F'dan l-isfond, għandu jiġi nnotat li Indo Pet ma rreġistratx l-ebda esportazzjoni oħra lejn il-Komunità bejn dak iż-żmien sa żmien l-investigazzjoni li saret fuq is-sit. (19) Fir-rigward ta' prezzijiet, fl-investigazzjoni rriżulta li l-prezz li għalih PET talab lix-xerrej fil-Komunità fiż-żewġ operazzjonijiet ta' bejgħ li saru, kien madwar 45 % aktar mill-medja tal-prezz li talab fil-pajjiżi li mhux Membri fl-UE. (20) Jekk tikkunsidra li l-bejgħ fl-esportazzjoni li sar lill-pajjiżi ġirien tal-Komunità u li dalwaqt isiru membri u li huma forniti parzjalment mill-Komunità, instab li fiż-żewġ operazzjonijiet ta' bejgħ konċernati il-prezz kien madwar 60 % ogħla minn dawn l-esportazzjonijiet. L-operazzjonijiet ta' bejgħ konċernat fil-każ tal-pajjiżi msemmija ‘l fuq kien sostanzjalment ħafna aktar fil-volum matul il-IP mill-esportazzjoni lejn il-Komunità u għalhekk, wisq probabbli jirrifletti il-livell tal-prezz li normalment Indo Pet jitlob. (21) Finalment, fl-investigazzjoni rriżulta li l-prezz medju fl-esportazzjoni kienu m'hux inqas mill-medja tal-prezz domestiku imma wkoll inqas mill-prezz tal-produzzjoni. (22) Għal dawn ir-raġunijiet, ġie kkunsidrat li ż-żewġ operaxxjonijiet ta' bejgħ li sar lejn il-Komunità matul il-IP, m'hux sinifikanti biżżejjed biex jikkostitwixxu il-bażi rappreżentattiva biex issir stima ta' dumping. Għalhekk, il-livell ta' dazju gie miżmum għal l-istess livell li ġie stabbilit mill-ewwel investigazzjoni. E. EMENDI FIL-MIŻURI LI JAQGĦU TAĦT IR-REVIŻJONI (23) Fl-isfond ta' dak li huma msemmi hawn fuq, huwa kkunsidrat li l-livell tad-dazju ta' l-anti-dumping determinat individwalment għall-esportatur għandu jibqa' l-istess rata tad-dazju ta' l-anti-dumping kif imposta għal pajjiż kollu stabbilta fl-ewwel investigazzjoni, jiġifieri ta' 14,2 %. (24) Madanakollu, l-ewwel investigazzjoni, kkonkludiet li huwa xieraq li timponi dazji taħt forma ta ammont speċifiku kull tunnellata metrika, minħabba li l-prezzijiet ta' PET jistgħu jilitgħu jew jinżlu skond il-prezzijiet taż-żejt mhux raffinat u għalhekk jista' jaffettwa sostanzjalment il-livell ta' dazju. L-istess metodoloġija għandha tiġi applikata għal din l-investigazzjoni. Għalhekk, ir-rata determinata individualment tad-dazju ta' l-anti-dumping applikat għall-prezz nett, prezz liberu fuq il-fruntiera tal-Komunità, qabel ma jitħallas id-dazju, fuq il-prodott manifatturat mill-produttur-esportatur konċernat għandu jkun ta' EUR 83,2 kull tunnellata metrika. (25) Skond l-Artikolu 14(1) tar-Regolament bażiku, l-ebda prodott ma għandu jkun suġġett kemm għad-dazju ta' l-anti-dumping kif wkoll għad-dazju kompensatorju minħabba li hija l-istess sitwazzjoni li ġejja mid-dumping jew sussidju fuq l-esportazzjoni. Minħabba li d-dazju anti-dumping irid jiġi mpost fuq il-prodott konċernat, allura huwa neċessarju li jiġi stabbilt jekk u kemm mis-sussidju u mill-marġinu tad-dumping ikun ġejjin mill-istess sitwazzjoni. (26) Fl-investigazzjoni parallela li għaliha saret riferenza fi premessi 4, instab li s-sussidji għall-produttur-esportatur m'humiex sussidji fuq l-esportazzjoni u għalhekk huma kkunsidrati li ma setgħux jaffettwaw il-prezz fuq l-oġġetti esportati u l-marġinu tad-dumping. Konsegwentement, id-dazji kompensatorji għandhom jiġu mposti flimkien mad-dazji ta' l-anti-dumping, skond l-Artikolu 9(4) tar-Regolament bażiku, b'tali mod, li ż-żewġ dazji flimkien ma jkunux aktar minn 22,6 % skond il-marġinu ta' eliminazzjoni stabbilit għat-Tajlandja fil-kuntest ta' l-ewwel investigazzjoni. Din is-sitwazzjoni ma tapplikax għal dan il-każ u għalhekk kemm id-dazji kompensatorji kif wkoll d-dazji ta' l-anti-dumping għandhom jiġu imposti. F. IMPOSTA RETROATTIVA TAD-DAZJU TA' L-ANTI-DUMPING (27) Kif irriżulta mir-reviżjoni biex ikun determinat id-dumping, id-dazju ta' l-anti-dumping li jrid jitħallas minn din il-kumpannija għandu jiġi mpost retroattivament mid-data tal-bidu ta' din ir-reviżjoni fuq l-oġġetti importati li huma suġġetti għar-reġistrazzjoni skond l-Artikolu 3 tar-Regolament (KE) Nru 1292/2003. G. "SVELAR" U TUL TA' ŻMIEN TAL-MIŻURI (28) Il-kumpannija konċernata u l-partijiet l-oħra kollha interessati kienu infurmati bil-fatti u l-konsiderazzjonijiet u fuq liema bażi li sa jiġi mpost id-dazju ta' l-anti-dumping fuq il-prodott konċernat meta jiġi importat lejn il-Komunità. (29) Din ir-reviżjoni ma taffettwax id-data tar-Regolament (KE) Nru 2604/2000 li jiskadi skond l-Artikolu 11(2) tar-Regolment bażiku. (30) Ir-Reġolament (KE) Nru 2604/2000 għandu għalhekk emendat kif xieraq, ADOTTA DAN IR-REGOLAMENT: Artikolu 1 1. Fl-iskeda ta' l-Artikolu 1(3) tar-Regolament (KE) Nru 2604/2000 għandu jiġi miżjud kif ġej: "Pajjiż | Kumpannija | Dazju definittiv (EUR kull tunnellata) | Kodiċi addizzjoni TARIC | Tajlanda | Indo Pet (Thailand) Ltd | 83,2 | A468" | 2. Id-dazju impost hawnhekk għandu jiġi mpost wkoll b'mod retroattiv fuq l-importazzjoni tal-prodott konċernat reġistrat skond l-Artikolu 3 tar-Regolament (KE) Nru 1292/2003. 3. Kemm-il darba ma jkunx speċifikat b'mod differenti, id-dispożizzjonijiet applikati bħalissa fil-każ ta' dazji doganali għandhom jgħoddu. Artikolu 2 Dan ir-Regolament jidħol fis-seħħ fil-ġurnata ta' wara dik tal-pubblikazzjoni tiegħu fil-Ġurnal Uffiċjali ta' l-Unjoni Ewropea. Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha. Magħmul fil-Lussemburgu, nhar is-26 ta' April 2004. Għall-Kunsill Il-President B. Cowen [1] ĠU L 56, 06.03.96, p. 1. Regolament kif l-aħħar emendat bir-Regolament (KE) Nru 461/2004 (ĠU L 77, 13.03.04, p. 12). [2] ĠU L 301, 30.11.00, p. 21. Regolament kif l-aħħar emendat bir-Regolament tal-Kummissjoni (KE) Nru 1292/2003 (ĠU L 181, 19.07.03, p. 20). [3] ĠU L 301, tat-30.11.2000, p. 1. Regolament kif emendat bir-Regolament (KE) Nru 822/2004 (ara paġna 3 ta' dan il-Ġurnal Uffiċjali). --------------------------------------------------